Indoneziyaning Bali provinsiyasida 13-16 iyul kunlari sportning dzyudo turi bo‘yicha Bali open-2017 xalqaro musobaqasi bo‘lib o‘tdi. Mazkur musobaqada qatnashgan o‘zbekistonlik dzyudochilar qator medallarni qo‘lga kiritishdi. Bu haqda Kun.uz manbasi xabar bermoqda. Jumladan, o‘zbekistonlik 13-16 yoshli sportchi o‘smirlardan Usmonjon Yusufjonov (36 kg.), Xumoyun Hayitov (41 kg.), Behro‘z Jabborov (45 kg.) va Normurod Ahmedov (+50 kg.) o‘z vazn toifalarida oltin medalni qo‘lga kiritgan bo‘lsa, Saidamir Anvarov (45 kg.) ikkinchi o‘rinni qo‘lga kiritdi. Kattalar bahsida esa Bobur Rizayev (73kg.) birinchi o‘rin, Anvarjon Muqimov (90kg.) ikkinchi o‘rin va Ulug‘bek To‘rayev (81 kg.) uchinchi o‘rin sohibi bo‘lishdi Jamoada umumiy medallar soni 8 taga yetdi.